Независимо дали сте професионални дърводелци, или просто сте се захванали като любители с изработването на някоя дървена мебел, това, от което със сигурност ще имате нужда, е кит за дърво. Обработката на дървото е изключително важна, за да може то да се съхрани за максимално дълго време.
Освен познатия лак е препоръчително да се използва и кит, с който да запълните пукнатините и дупките в дървената повърхност. По този начин не само удължавате живота на дървото, но и му придавате завършен вид.
Китът за дърво е подходящ както за външна, така и за вътрешна употреба. Градинските мебели от дърво например е препоръчително да бъдат китосвани, за да не им влияят суровите атмосферни условия.
Самото китосване се извършва изключително лесно. Подобно на лака, трябва старателно да почистите дървената повърхност от прах и други замърсители, преди да започнете. Препоръчително е да пълните дупките в дървото с малко повече кит, тъй като при изсъхването може да се свие. След като сте приключили, изгладете повърхността според вашите предпочитания с шкурка.